als_Latn dik_Latn sag_Latn
EULEX-i nuk parasheh që Bllacën ta konsideroj as si dëshmitar edhe në proceset tjera me fillimin e proceseve gjyqësore pas themelimit të Gjykatës Speciale. Kështu të paktën kanë deklaruar për gazetën “Botapress” zyrtarë të misionit EULEX.
Lirie Hajdari-Botapress
Katër vjetë më parë e kishin këshilluar që të të mos lëvizë shumë nga shtëpia, dhe të mos jetë i pranishëm në media, megjithëse i kishin ofruar mbrotje të afërt. Zyrtarë të Misionit të EULEX-it një kohë të gjatë i kishin qëndruar pranë shtëpisë duke i ofruar siguri ish-agjentit të SHIK-ut Nazim Bllacës, i cili në fund të vitit 2009 publikisht tregoj për vrasjet që i kishte kryer me urdhër të eprorëve të tij. Bllaca bashkë me grupin që ai e quante “skuadra e vrasjeve të SHIK-ut” kishte përmendur edhe emrin e deputetit Azem Syla, si lider i këtij grupi.
Një kohë të gjatë, në dy procese gjyqësore, Bllaca shërbeu për Misionin Ndërkombëtarpër Sundim të Ligjit si dëshmitari bashkëpunues, procese këto që rezultuan me dënimin e një grupi bashkëpunëtorësh të Bllacës. Kjo mbase i ndihmoj këtij të fundit që masa ndaj tij të jetë më e lehtë, pavarësisht se ai akuzohet për vrasjen e një personi.
Por, sot, edhe pse ndodhet duke vuajtur dënimin me burg, Bllaca nuk konsiderohet më si dëshmitar i mbrojtur për EULEX-in. Madje, EULEX-i nuk parasheh që Bllacën ta konsideroj as si dëshmitar edhe në proceset tjera me fillimin e proceseve gjyqësore pas themelimit të Gjykatës Speciale. Kështu të paktën kanë deklaruar për gazetën “Botapress” zyrtarë të misionit EULEX.
“Në lidhje me pyetjet e juaja, përgjegja është Jo për të dyja pyetjet”, kanë deklaruar zyrtarë të EULEX-it kur janë pyetur nga “Botapress” nëse Bllaca do të jetë dëshmitar i mbrojtur I EULEX-it dhe nëse do të shërbej edhe në proceset tjera pas formimit të Gjykatës Speciale për Kosovën.
Në korrik të 2013 ish-agjenti i SHIK-ut Nazim Bllaca nga Gjykata e Apelit në Prishtinë ishte shpallur fajtor për vrajsen e Ibush Kllokoçit pas luftës në Kosovë. Sipas aktvendimit të gjykatës, Bllaca do të vuaj dënimin prej 4.5 vjetësh burg.
Nazim Bllaca ishte mbajtur deri pak javë më parë në burg shtëpiak, me siguri të ofruar nga Njësia Speciale e Policisë së Kosovës. Tash ai është transferuar për të mbajtur dy vitet e fundit të burgut në Burgun e Dubravës.
als_Latn zsm_Latn als_Latn als_Latn als_Latn als_Latn als_Latn als_Latn